**Regelverk for mønstringsløp for norskfødte hester født 2010**

1. Mønstringsløp kjøres på norske baner i perioden fra 1. mai 2012 til 30. november 2012.

2. Det utbetales en økonomisk godtgjørelse for totalt 2 godkjente mønstringsløp ut fra følgende tidskrav/periode:

 1.5-15.9: Varmblods 1.24,0 – 1.35,0 Kaldblods: 1.45,0 – 2.05,0

 16.9-30.11: Varmblods 1.24,0 – 1.32,0 Kaldblods: 1.45,0 – 2.00,0

3. Distanse skal være minimum 1600 meter. Det kjøres med voltestart. Oppnådd kilometertid blir ikke registrert som offisiell tid.

4. Hver hest kan starte inntil tre ganger, men får godtgjørelse kun for 2 godkjente løp. Man kan kjøre begge mønstringsløpene i periode 1 (1.5.-15.9) med samme krav. For å få utbetalt fullt tilskudd må minimum 1 mønstringsløp bli gjennomført i periode 1 (innen 15.9).

5. Alle hester som fullfører innenfor tidsrammen, uten å være rapportert eller diskvalifisert, får

en økonomisk godtgjørelse på kr 7.000 pr godkjent mønstringsløp.

Resterende sum av budsjettert beløp for mønstringsløp 2012 (totalt 13 millioner kroner, inkludert prøveløp for 09-årgangen) som ikke er utbetalt ved mønstringsløpsperiodens slutt, fordeles på samtlige hester med godkjent mønstringsløp.

Godtgjørelsen utbetales i sin helhet til hestens eier. Den tillegges ikke hestens grunnlag, og

det utbetales ikke oppdretterpremier av godtgjørelsen.

I henhold til norsk/svensk kaldblodsavtale kan norskfødte kaldblodshester også starte i

premielopp på svenske baner. Dette må være godkjent etter svenske regler, og hesteeier får

utbetalt norsk godtgjørelse etter ovenstående regler.

Mønstringsløp skal avvikles med voltestart og i tilknytning til ordinær totalisatorkjøring eller registrert premiekjøring, jfr. DNTs Løpsreglement § 4-5.